Habbatus sauda

Habbatus sauda (kekadang turut dieja habbatussauda; Habbatus Sauda), atau jintan hitam (bahasa Inggeris: black caraway atau black cumin) dengan nama ilmiah Nigella sativa ialah sejenis tumbuhan berbunga tahunan yang tumbuh secara aslinya di Asia Selatan dan Asia Barat Daya. Ia mempunyai ketinggian berukuran , manakala struktur daunnya halus dan lurus (tetapi tidak berbentuk seperti jarum). Bunganya halus, biasanya berwarna putih dan/atau biru ceraka dengan 5 hingga 10 kelopak. 

Buahnya bersaiz besar berbentuk kapsul yang mengandungi tiga hingga tujuh folikel berpadu, setiap satunya mengandungi biji hitam yang digunakan sebagai rempah dan bahan perubatan.

Biji habbatus sauda juga diproses atau dikisar sehingga keluar minyaknya dan dimakan untuk tujuan kesihatan atau perubatan tradisional. Ia lebih dikenali sebagai minyak habbatus sauda dan digunakan untuk merawat kencing manis.

 Masakan 
Habbatus sauda digunakan sebagai rempah dalam masakan India, Asia Barat dan juga masakan Poland. Habbatus sauda mempunyai rasa seperti lada hitam, bawang besar dan oregano dalam satu. Ia mempunyai rasa dan bau yang kuat terutama sekali apabila digigit. Di Palestin, ia ditumbuk untuk membuat pes qizhat.

Ia boleh digunakan untuk masakan kari, sayur, kekacang dengan memanaskannya dalam kuali. Habbatus sauda juga boleh digunakan sebagai rempah dalam resipi yang menggunakan lenggai, sayuran, selada dan ayam. Di sesetengah tempat, ia digunakan untuk menyedapkan roti dan digunakan dalam campuran rempah pancaporon (campuran lima rempah) atau dengan sendirinya dalam masakan Bangla seperti naan. Habbatus sauda juga diguakan dalam keju tali Armenia, sejenis keju yang ditarik berulang kali sehingga halus lalu ditocangkan bernama majduleh atau majduli di Asia Barat.

 Sejarah 
Kajian arkeologi tidak ketahui bila penanaman N. sativa bermula, namun bijinya ada dijumpai di beberapa tapak galian Mesir purba seperti makam Tutankhamun. Bijinya dijumpai dalam balang orang Het di Turki dari alaf ke-2 SM.

N. sativa mungkin pernah digunakan sebagai penambah rasa di Dunia Lama dalam makanan. Seorang ahli pakar perubatan Parsi bernama Ibnu Sina dalam Kanun Perubatannya menyarankan N. sativa sebagai rawatan untuk dispnea (sesak nafas). Ia juga pernah digunakan di Asia Barat sebagai ubat.

 Kimia 
Minyak habbatus sauda mengandungi asid linoleik, asid oleik, asid palmitik, transanetol dan perawis kecil lain. Sebatian aromatik termasuklah timokuinona, dwihidrotimokuinona, p-simena, karvakrol, α-tujena, timol, α-pinena, β-pinena dan transanetol. Minyak meragkumi 32% hingga 40% daripada keseluruhan kandungan biji N. sativa. Biji habbatus sauda juga mengandungi timokuinona.

 Kajian 
Satu metaanalisis dalam percubaan klinikal menemui bukti lemah yang mengatakan habbatus sauda mempunyai manfaat jangka pendek untuk merendahkan tekanan darah sistole dan dwiastole, dan bukti terhad bahawa pelbagai pati habbatus sauda dapat mengurangkan trigliserida, lipoprotein ketumpatan rendah (LDL) dan jumlah kolesterol, sementara juga meningkatkan kolesterol lipoprotein ketumpatan tinggi (HDL).

 Galeri 

 Rujukan 

Pautan luar

 Nigella sativa
 Nigella from The Encyclopedia of Spices
  Nigella

 Antimicrobial activity of Nigella sativa oil against Staphylococcus aureus  and Pseudomonas aeruginosa  obtained from clinical specimens.
 Effects of Black Seeds (Nigella Sativa) on Spermatogenesis and Fertility of Male Albino Rats
 Effects of oral administration of water extract of Nigella sativa on serum concentrations of insulin and testosterone in alloxan-induced diabetic rats 
10's Black Seed Benefits For Health
Black Seed, Nigella Sativa, Deserves More Attention
 How to make a dessert pie from black cumin seeds
  Cara Mengenal Minyak Habbatus Sauda 

Category:Ranunculaceae
Category:Tumbuhan perubatan
Category:Rempah
Category:Herba